Kauno miesto savivaldybės administracijos

Švietimo skyriaus vedėjo

2019 m. vasario 22 d. įsakymo Nr.35-41

15 priedas

**KAUNO LOPŠELIO-DARŽELIO „GINTARĖLIS“**

**DIREKTORĖS VILMOS SKREBYTĖS**

**2018 METŲ VEIKLOS ATASKAITA**

2019-02-22 Nr. 35-12-97

Kaunas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Kauno lopšelio-darželio „Gintarėlis“ įgyvendinant 2016-2018 m. strateginio plano ir 2018 m. metinio plano prioritetus, tikslus, uždavinius, siekė sudaryti sąlygas visapusiškam vaikų ugdymui ir ugdymuisi, užtikrinti vaikų socialinį ir psichologinį saugumą, tenkinti prigimtinius, kultūros, etninius, socialinius, pažintinius vaikų poreikius, formuoti jų saugios ir sveikos gyvensenos įgūdžius. Racionaliai naudojant turimus išteklius, įstaigos veikla modernizuota, atnaujinti įrengimai, darbo ir ugdymo priemonės, vykdyti remonto darbai; planingai ir nuosekliai vertinta bei analizuota įstaigos veikla.  2016-2018 m. įstaigos veikla buvo nukreipta paslaugų vaikui ir šeimai įvairovės plėtimui diegiant „Geros pradžios“ metodiką ir materialinių bei finansinių išteklių valdymo tobulinimui, siekiant sukurti efektyvesnę ugdymo(si) aplinką. 2018 m. veikla nukreipti vaiko asmenybės augimui, brandai ir ugdymui(si) palankios aplinkos tobulinimą plėtojant veiklas orientuotas į smurto bei patyčių prevenciją; kitas iš tikslų – įveiklinti tambūrų patalpas bei lauko aikšteles, būtiniausi remonto darbai.  Rezultatai: įstaigos ugdymo programos turinys pasipildė „Geros pradžios“ metodika suteikiant paslaugų įvairovę; įgyvendinti uždaviniai smurto ir patyčių prevencijos kryptimi – pedagogų gebėjimų taikyti įvairias psichologines ir edukacines intervencijas, padedančias valdyti konfliktus ir priimti sprendimus, gebėjimų empatiškai identifikuoti vaiko emocinius sunkumus. Įrengta nauja ugdymo(si) erdvė buvusiose ūkinėse patalpose, vykdyti būtiniausi remonto darbai; neįgyvendintas tikslas – tambūrų įveiklinimas (dėl lėšų paskyrimo atsiradusiems nenumatytiems remonto darbams). |

**II SKYRIUS**

**2018 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai 2018 metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Sukurti ir įgyvendinti smurto ir patyčių prevencijos modelį įstaigoje | Įgyvendintos LR švietimo įstatymo nuostatos, reglamentuojančios smurto ir patyčių prevenciją | Surinkta informacija (užfiksuoti pranešimai) apie patyčių ir smurto atvejus. Parengtas įstaigos patyčių ir smurto prevencijos, intervencijos ir stebėsenos tvarkos aprašas bei priemonių planas. Įgyvendintos 2018 m. veiklos plano priemonės smurto ir patyčių prevencijos tema | Parengtas įstaigos patyčių ir smurto prevencijos, intervencijos ir stebėsenos tvarkos aprašas bei priemonių planas. Įgyvendintos veiklos plano priemonės tikslui pasiekti.  Informacijos apie patyčių ar smurto atvejus per metus negauta |
| 1.2.Inicijuoti įstaigos elektroninio dienyno ir naujų IKT priemonių įdiegimą | Ugdymo procese įdiegtas įstaigos elektroninis dienynas, įdiegtos IKT priemonės (duomenų ir informacijos šaltinių paieška, informacijos kaupimas, perdavimas ir apdorojimas, kompiuterinių mokomųjų programų panaudojimas ugdymo procese | Įdiegtas elektroninis dienynas ir naujos IKT priemonės: įvestas internetas grupėse, įdiegta interaktyvi lenta ir interaktyvios grindys, įsigyti nauji kompiuteriai | Nuo 2018 m. rugsėjo 1 d. įdiegtas elektroninis dienynas ir naujos IKT priemonės: įvestas internetas grupėse, įdiegta interaktyvi lenta, interaktyvios grindys, įsigyti nauji kompiuteriai ir spausdintuvai; įdiegtas nuotolinis mokymasis pedagogams internetinėje platformoje „Pedagogas.lt“ |
| 1.3.Inicijuoti naujų edukacinių erdvių sukūrimą įveiklinant tambūrų patalpas bei atlikti būtiniausią patalpų remontą, įsigyti ugdymo priemonių | Atnaujintos ir sukurtos naujos edukacinės erdvės, įsigyta naujų priemonių | Įkurtos edukacinės erdvės tambūrų patalpose specialistų darbui ar neformaliai veiklai; atliktas koridorių lubų ir sienų remontas; atlikti remonto darbai grupėse, įsigyta naujų ugdymo priemonių | Atliktas kapitalinis keturių grupių prausyklų, tualetų, virtuvėlių remontas (kitų grupių atliktas ankstesniais metais), dalinis koridorių lubų ir sienų remontas; dviejų grupių remontas, virtuvės pagalbinių patalpų remontas; lauko šaligatvių atnaujinimas (pakeista trinkelėmis); įsigyta virtuvinės įrangos: indų plautuvė, elektrinė keptuvė.  Įsigyta priemonių ugdymui(si): priemonių „Kimochi“ programai, kūno kultūrai |
| 1.4.Užtikrinti įstaigai patikėto turto ir finansinių išteklių racionalų valdymą | Gera vidaus darbo ir finansų būklės kontrolė | Finansų būklės kontrolės vertinimas įstaigos taryboje, Vidaus darbo kontrolės vertinimas tikrinančioje institucijoje | Kauno savivaldybės tarybos 2018-03-20 sprendimu Nr. T-125 „Dėl pritarimo Kauno miesto savivaldybės administracijos ir jos valdymo sričiai priskirtų viešųjų juridinių asmenų 2017 m. finansų kontrolės būklės ataskaitai“ Kauno lopšelio-darželio „Gintarėlis“ finansų būklės kontrolė už 2017 m. įvertinta gerai.  Finansų kontrolės būklė įstaigos taryboje įvertinta labai gerai. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Įkurtos edukacinės erdvės tambūrų patalpose | Finansinių išteklių ir laiko stoka dėl atsiradusių svarbių kito remonto darbų (grupių prausyklų, tualetų, virtuvėlių remonto, lauko šaligatvių dangos keitimo) |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Inicijuotas ir įdiegtas nuotolinis mokymas pedagogams internetinėje platformoje „Pedagogas.lt“ | Pedagogai, vadovai, specialistai kelia kvalifikaciją ir tobulina profesines kompetencijas |
| 3.2. Inicijuotas ir įvykdytas visų grupių tualetų, prausyklų ir virtuvėlių remontas, pagalbinių virtuvės patalpų remontas, šaligatvių dangos keitimas | Sveika, saugi, higienos normas atitinkanti vidaus ir lauko aplinka |

**4. Pakoreguotų 2018 metų veiklos užduočių nebuvo**

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos pagal sutartus vertinimo rodiklius | Gerai **X** |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Progresyvių ugdymo idėjų įgyvendinimas |
| 6.2. ES struktūrinių fondų ir rėmėjų paramos pritraukimas |

Direktorė Vilma Skrebytė 2019-01-20

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:** Kauno lopšelio-darželio „Gintarėlis“ tarybos posėdžio 2019-01-30 (protokolo Nr. 2) sprendimu direktorės 2018 m. veikla įvertinama labai gerai. Nors neįvykdyta išsikelta užduotis – tambūrų įveiklinimas - visa direktorės veikla pagrįsta įstaigos ugdymo programos įgyvendinimo nuoseklumu, ugdomosios aplinkos gerinimu, sveikos atmosferos bendruomenėje palaikymu, naujų idėjų ieškojimu ir įgyvendinimu. Siūlymai – kitų metų užduotis sieti su 2019-2021 m. įstaigos strateginio plano ir 2019 m. veiklos plano tikslais, įgyvendinti užduotį dėl tambūrų įveiklinimo.

Įstaigos tarybos pirmininkė Daiva Putnikienė 2019-01-30

**8. Įvertinimas, jo pagrindimas ir siūlymai:**

Švietimo skyriaus vedėjas Virginijus Mažeika 2019-02-20

Galutinis metų veiklos ataskaitos įvertinimas labai gerai

**V SKYRIUS**

**2019 METŲ VEIKLOS UŽDUOTYS, REZULTATAI IR RODIKLIAI**

**9. 2019 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1. Inicijuoti įstaigos ikimokyklinio ugdymo programos atnaujinimą | Atnaujinta įstaigos ikimokyklinio ugdymo programa atlieps kintančius vaikų ir pedagogų poreikius, prasiplės ugdymo turinys | Ikimokyklinio ugdymo pasiekimo patikros planuojami rezultatai; ugdymo programai gautas steigėjo pritarimas |
| 9.2. Inicijuoti ikimokyklinio ir priešmokyklinio amžiaus vaikų pažangos ir pasiekimų vertinimo modelio sukūrimą pagal Ikimokyklinio amžiaus vaikų pasiekimų aprašą | Pedagogai taikys stebėjimo ir refleksijos metodą, vertinant individualius vaikų pasiekimus ir pažangą, planuojant veiklą, organizuojant ugdymo procesą. Pažangos stebėsenos rezultatus perduos kitos ugdymo pakopos pedagogams ir specialistams. Gautų rezultatų analizė padės tobulinti individualias veiklas, siekti maksimalios vaiko ugdymo(si) pažangos | Parengta pasiekimų ir pažangos vertinimo tvarka.  Vaiko pažangos stebėsenos rezultatų perdavimo kitos pakopos ugdymo pedagogams, specialistams dalis (procentais) |
| 9.3. Inicijuoti įstaigos vidaus ir lauko edukacinių erdvių atnaujinimą | Įkurtas „Tyrinėjimų ir atradimų kambarys“; gautas finansavimas sporto aikštyno įrengimui; atnaujintos bendro naudojimo vidaus patalpos (tambūrai) | Erdvės atnaujintos iki spalio mėn.  Edukacinių aplinkų dalis nuo bendro pastato ploto 40 proc.  Atnaujintų pritaikytų vaikų veiklai aplinkų dalis 10 proc.  Panaudotos savivaldybės biudžeto, spec. lėšos ir GPM lėšos |
| 9.4. Inicijuoti įstaigos platųjį ir giluminį pasirinktos srities įsivertinimą | Nustatytos įstaigos veiklos stipriosios ir silpnosios pusės; vadovaujantis giluminio įsivertinimo išvadomis numatytos priemonės kitų metų veiklos plane | Aptartas įsivertinimo atlikimo planas. Įstaigos platusis įsivertinimas įvykdytas balandžio mėn. Ištirtas pagalbinis rodiklis „Planavimo procedūrų kokybė“. Išvados pristatytos įstaigos tarybai ir bendruomenei |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1. Pedagogų, kitų darbuotojų išteklių ir (ar) jų kompetencijos stoka |
| 10.2. Finansinių-materialinių išteklių ir laiko stoka |

Švietimo skyriaus vedėjas Virginijus Mažeika 2019-02-20

Susipažinau

Direktorė Vilma Skrebytė 2019-02-20